Period: Old Babylonian
Genre: Liturgy
Transliteration:
<SURFACE>
...u₃ zi-bu-u₃ su₃-ra₂-aŋ₂ zi-bu-u₃
...aŋ₂-ud-zal-la-ke₄
...du₆-du₆-dam zi-bu-u₃
...ul-lil₂ ša₃-su₃-ra₂ e-ne-em₃ zi-da-ke₄
e-lum am ki-ma-al am₂-di-di
am na₂-a gu₄-de₃ sig₁₁ nu-di
{d}mu-ul-lil₂ dam-gar₃ ki-ur₃-ra
u₃-mu-un mu-rin-na-ni saŋ ma-al-la
u₃-mu-un na₄-a-ni ga-ra-am₃-da-ma-la
u₃-mu-un ki-tuš-a-ni uru₂ ir-ir
...na₂-a-ni a₂-aŋ₂-ŋa₂ gal-zu
...a {d}mu-ul-lil₂ uru₂-ta nibru{ki}ta
e₂-kur-re e₂ ša₃-ge pa₃-da-ta
gi-gun₄-na giš-tir {šim}{giš}eren-na-ta
kissa-a-ka uri₃-mul-la-ta
...
<SURFACE>
...
da {giš}ha-lu-ub₂-e ki na-aŋ₂-gala-ta
e₂-a gi-rin-na e₂-ad-gi₄-gi₄-ta
ki numun₂-bur₂ me galam-ma tum₂-ma-ta
a-a {d}mu-ul-lil₂ e₂-ki-me-ša₄-he₂-ma-al-la-ta
u₃-mu-un ka-na-aŋ₂-ŋa₂ še-eb...ma-al-ta
a-a {d}mu-ul-lil₂ e₂ ga₂-nun-na-ta
u₃-mu-un ka-na-aŋ₂-ŋa₂ bad₃...a-ta
a-a {d}mu-ul-lil₂ umma du₆-da-ta
u₃-mu-un ka-na-aŋ₂-ŋa₂ e₂ dur-an-ki-ta
u₃-mu-un ka-na-aŋ₂-ŋa₂ še-eb uru₂-sag-ga-ta
...ki di ku₅-ru-ta
...am gal du₇-du₇-ta
ganba...bur šu₂-a...
maš₂...tur gu₂-a <unk> na-ta

Cuneiform:
<SURFACE>
...𒅇𒍣𒁍𒅇𒋤𒁺𒉘𒍣𒁍𒅇
...𒉘𒌓𒉌𒆷𒆤
...𒇯𒇯𒁮𒍣𒁍𒅇
...𒌌𒆤𒊮𒋤𒁺𒂊𒉈𒉘𒍣𒁕𒆤
𒂊𒈝𒄠𒆠𒈠𒀠𒉘𒁲𒁲
𒄠𒈿𒀀𒄞𒉈𒉺𒃶𒉡𒁲
𒀭𒈬𒌌𒆤𒁮𒃼𒆠𒃡𒊏
𒅇𒈬𒌧𒈬𒆸𒈾𒉌𒊕𒈠𒀠𒆷
𒅇𒈬𒌧𒎎𒀀𒉌𒂵𒊏𒀀𒀭𒁕𒈠𒆷
𒅇𒈬𒌧𒆠𒆪𒀀𒉌𒍍𒅕𒅕
...𒈿𒀀𒉌𒀉𒉘𒂷𒃲𒍪
...𒀀𒀭𒈬𒌌𒆤𒍍𒋫𒂗𒆤𒆠𒋫
𒂍𒆳𒊑𒂍𒊮𒄀𒅆𒊒𒁕𒋫
𒄀𒀕𒈾𒄑𒌁𒋆𒄑𒂞𒈾𒋫
𒆠𒋀𒆕𒀀𒅗𒌶𒀯𒆷𒋫
...
<SURFACE>
...
𒁕𒄑𒄩𒇻𒂠𒂊𒆠𒈾𒉘𒍑𒆪𒋫
𒂍𒀀𒄀𒆸𒈾𒂍𒀜𒄄𒄄𒋫
𒆠𒍤𒆸𒁔𒈨𒃴𒈠𒁺𒈠𒋫
𒀀𒀀𒀭𒈬𒌌𒆤𒂍𒆠𒈨𒁺𒃶𒈠𒀠𒆷𒋫
𒅇𒈬𒌧𒅗𒈾𒉘𒂷𒊺𒅁...𒈠𒀠𒋫
𒀀𒀀𒀭𒈬𒌌𒆤𒂍𒂷𒉣𒈾𒋫
𒅇𒈬𒌧𒅗𒈾𒉘𒂷𒂦...𒀀𒋫
𒀀𒀀𒀭𒈬𒌌𒆤𒄑𒆵𒇯𒁕𒋫
𒅇𒈬𒌧𒅗𒈾𒉘𒂷𒂍𒄙𒀭𒆠𒋫
𒅇𒈬𒌧𒅗𒈾𒉘𒂷𒊺𒅁𒍍𒊕𒂵𒋫
...𒆠𒁲𒋻𒊒𒋫
...𒄠𒃲𒌌𒌌𒋫
𒆠𒇴...𒁓𒋙𒀀...
𒈧...𒌉𒄘𒀀<unk>𒈾𒋫